sagorsarker/bangla-wikipedia huggingface dataset:
সাবাশ বাংলাদেশ (গান)

"সাবাশ বাংলাদেশ" হচ্ছে ২০০৪ সালে মুক্তিপ্রাপ্ত বাংলাদেশের ক্রিকেট সম্পর্কিত কালজয়ী গানগুলোর একটি। এই গানে কণ্ঠ দিয়েছিলেন কণ্ঠশিল্পী আসিফ আকবর। বাংলাদেশের ক্রিকেট নিয়ে তৈরি করা গানগুলোর মধ্যে এটি এখনও জনপ্রিয়তার শীর্ষে। গানটি ২০০৪ সালের "কেন তুমি সুখে থাকবে" অ্যালবামের একটি গান। এটির সুর ও সঙ্গীতায়োজন করেছেন ইবরার টিপু এবং গীত রচনা করেছেন সোহেল আরমান। ২০০৪-০৫ সালের জিম্বাবুয়ে জাতীয় ক্রিকেট দলের বাংলাদেশ সফর উপলক্ষে বাংলাদেশ জাতীয় দলের আবহ সঙ্গীত হিসাবে এটি তৈরী করা হয়।
গানটিতে কণ্ঠদান সম্পর্কে আসিফ আকবর বলেন, "আমি তখন কুমিল্লায়। জিম্বাবুয়ে টিম বাংলাদেশ সফরে আসবে। তারা আসার আগে বিসিবি বাংলাদেশ টিমের জন্য একটি থিম সং করার পরিকল্পনা করে। এই থিম সংটা নাকি আমাকেই গাইতে হবে। তারা কুমিল্লা থেকে আমাকে একপ্রকার ধরেই নিয়ে আসে। আমার তখন ঠাণ্ডা-সর্দি-কাশি মিলে বেশ কাহিল অবস্থা। কিন্তু কে শোনে কার কথা। দেরি যে করব তারও উপায় নেই। কারণ সফরের সময় এগিয়ে আসছে। সেই অবস্থায়ই গানটিতে কণ্ঠ দিই। গানটি শুনলে আমার ঠাণ্ডা লাগার অবস্থাটি বোঝাও যায়। গানটি এতটাই জনপ্রিয় হয় যে সবাই আমাকে উচ্ছ্বসিত প্রশংসায় ভাসিয়েছেন। স্টেডিয়ামে, বাংলাদেশের যেকোনো বিজয় মিছিলে গানটি থাকবেই।"
তাকদীর (ওয়েব ধারাবাহিক)

তাকদীর সৈয়দ আহমেদ শাওকী পরিচালিত বাংলা ওয়েব সিরিজ, এটি বাংলা ওটিটি প্ল্যাটফর্ম হইচই-এ ২০২০ সালের ১৮ ডিসেম্বর থেকে স্ট্রিমিং করা হয়। হইচই পঁচিশটি ওয়েব সিরিজের ঘোষণা করে, তাদের মধ্যে বাংলাদেশ কেন্দ্রিক তাকদীর অন্যতম। এই ধারাবাহিকটিতে প্রধান চরিত্রে রয়েছেন চঞ্চল চৌধুরী,মনোজ কুমার প্রামাণিক, সানজিদা প্রীতি, পার্থ বড়ুয়া ও সোহেল মন্ডল।
ধারাবাহিকের পটভূমিটি ঢাকার তাকদীর (চঞ্চল চৌধুরী) নামক একটি ফ্রিজার ভ্যান চালকের গল্পকে কেন্দ্র করে আবর্তিত হয়। যার ভ্যানের ভিতরে একটি মৃতদেহ পাওয়া গেলে তার পুরো জীবন উল্টে যায়। বিশৃঙ্খল ঘটনাবলি তাকদীর এবং তার সেরা বন্ধু মন্টুকে (সোহেল মন্ডল) মহা বিপদে ফেলে দেয়। তাকদীর ভয়ে উদ্বিগ্ন হয় এবং পরবর্তীতে তার কী করণীয় এ নিয়ে এক অদ্ভুত পরিস্থিতিতে পড়ে। এবং প্রতিবার, তাকদীর যখন আসন্ন বিপদ থেকে মুক্তি পেতে যাচ্ছে বলে মনে হয়, তখনই পুনরায় কিছু মর্মান্তিক ঘটনা ঘটে।
২০২০ সালের ৬ ডিসেম্বর, হইচই এই ওয়েব ধারাবাহিকের অফিসিয়াল ট্রেলার প্রকাশ করে, যা ভারত ও বাংলাদেশের দর্শকদের মধ্যে সাড়া সৃষ্টি করে। ১৮ ডিসেম্বর ২০২০ সালে, হইচই একসাথে সকল পর্ব (আটটি) মুক্তি দেয়।
কোল ইন্ডিয়া

কোল ইন্ডিয়া লিমিটেড (সিআইএল) ভারতের সরকারি মালিকানাধীন কয়লা উত্তোলন ও পরিশোধন কোম্পানি, যার সদর দফতর ভারতের পশ্চিমবঙ্গ রাজ্যের কলকাতায় অবস্থিত। এটি বিশ্বের বৃহত্তম কয়লা উৎপাদনকারী কোম্পানি এবং মহারত্ন মর্যাদায় ভূষিত সরকারি খাতের একটি উদ্যোগ।
সংস্থাটি ভারতে মোট কয়লা উৎপাদনে প্রায় ৮২% অবদান রাখে। এটি ২০১৬–১৭ সালে ৫৫৪.১৪ মিলিয়ন টন কাঁচা কয়লা উৎপাদন করে, যা ২০১৪–১৫ অর্থবছরের উৎপাদন ৪৯৪.২৪ মিলিয়নের থেকে বেশি এবং একই আর্থিক বছরে কয়লা বিক্রয় থেকে ₹৯৯,৪৩৫ কোটি (মার্কিন $১৩ বিলিয়ন) আয় হয়। সিআইএল’কে ২০১১ সালের এপ্রিল মাসে ভারত সরকার কেন্দ্র কর্তৃক মহারত্ন মর্যাদায় ভূষিত করা হয়। ২০১৫ সালের ১৪ ই অক্টোবর অবধি, সিআইএল প্রধানত ভারত কেন্দ্রীয় সরকারের মালিকানাধীন এবং কয়লা মন্ত্রকের মাধ্যমে এর কার্যক্রম পরিচালনা করা হয়। ২০১৫ সালের ১৪ ই অক্টোবর অবধি, সিআইএল-এর বাজার মূলধন ₹২.১১ লক্ষ কোটিতে দাঁড়ায় (৩০ বিলিয়ন মার্কিন ডলার) এবং এটি ভারতের ৮ম মূল্যবান সংস্থায় পরিণত হয়।
বিশ্বব্যাপী এক তৃতীয়াংশ কার্বন নিঃসরণের জন্য দায়ী শীর্ষ ২০ টি সংস্থার মধ্যে সিআইএল ৮তম অবস্থানে রয়েছে।
ভারতে কয়লা খনন মূলত একটি বেসরকারী ক্ষেত্র ছিল। ১৯৫৬ সালের সেপ্টেম্বর মাসে এটি পরিবর্তিত হয়, যখন ভারত সরকার নিজস্ব কয়লা সংস্থা “জাতীয় কয়লা উন্নয়ন কর্পোরেশন” (এনসিডিসি) প্রতিষ্ঠা করে।
গিনি জাতীয় ফুটবল দল

গিনি জাতীয় ফুটবল দল () হচ্ছে আন্তর্জাতিক ফুটবলে গিনির প্রতিনিধিত্বকারী পুরুষদের জাতীয় দল, যার সকল কার্যক্রম গিনির ফুটবলের সর্বোচ্চ নিয়ন্ত্রক সংস্থা গিনিয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬২ সালের ৯ই মে তারিখে, গিনি প্রথমবারের মতো আন্তর্জাতিক খেলায় অংশগ্রহণ করেছে; টোগোতে অনুষ্ঠিত উক্ত ম্যাচে গিনি টোগোর কাছে ২–১ গোলের ব্যবধানে পরাজিত হয়েছে।
২৫,০০০ ধারণক্ষমতাবিশিষ্ট ২৮শে সেপ্টেম্বর স্টেডিয়ামে "সিলি নাসিওনাল" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গিনির রাজধানী কোনাক্রিতে অবস্থিত। বর্তমানে এই দলের ম্যানেজারের দায়িত্ব পালন করছেন দিদিয়ের সিক্স এবং অধিনায়কের দায়িত্ব পালন করছেন লিভারপুলের মধ্যমাঠের খেলোয়াড় নাবি কেইতা।
গিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গিনি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৬ আফ্রিকান কাপ অফ নেশন্সের ফাইনালে পৌঁছানো।
মুহম্মদ কামারা, পাস্কাল ফেইন্দুনো, নাবি মুসা-ইয়াত্তারা, সেম্বেগু বাঙ্গুরা এবং ইব্রাহিমা কান্দিয়া দিয়ালোর মতো খেলোয়াড়গণ গিনির জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে গিনি তাদের ইতিহাসে সর্বপ্রথম সর্বোচ্চ অবস্থান (২২তম) অর্জন করে এবং ২০০৩ সালের মে মাসে প্রকাশিত র‌্যাঙ্কিংয়ে তারা ১২৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গিনির সর্বোচ্চ অবস্থান হচ্ছে ২৩তম (যা তারা ১৯৭৭ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
গ্যাবন জাতীয় ফুটবল দল

গ্যাবন জাতীয় ফুটবল দল () হচ্ছে আন্তর্জাতিক ফুটবলে গ্যাবনের প্রতিনিধিত্বকারী পুরুষদের জাতীয় দল, যার সকল কার্যক্রম গ্যাবনের ফুটবলের সর্বোচ্চ নিয়ন্ত্রক সংস্থা গাবোনীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৬ সাল হতে ফুটবলের সর্বোচ্চ সংস্থা ফিফার এবং ১৯৬৮ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬০ সালের ১৩ই এপ্রিল তারিখে, গ্যাবন প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে গ্যাবন আপার ভোল্টার কাছে ৫–৪ গোলের ব্যবধানে পরাজিত হয়েছে।
৪১,০০০ ধারণক্ষমতাবিশিষ্ট ওমর বাঙ্গো স্টেডিয়ামে "লেস পান্থেরেস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্যাবনের রাজধানী লিব্রেভিলে অবস্থিত। বর্তমানে এই দলের ম্যানেজারের দায়িত্ব পালন করছেন পাত্রিস এভো এবং অধিনায়কের দায়িত্ব পালন করছেন আর্সেনালের মধ্যমাঠের খেলোয়াড় পিয়ের এমেরিক অবামেয়াং।
গ্যাবন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গ্যাবন এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৯৬ এবং ২০১২আফ্রিকা কাপ অফ নেশন্সের কোয়ার্টার-ফাইনালে পৌঁছানো।
দিদিয়ের অভোনো, পিয়ের এমেরিক অবামেয়াং, ব্রুনো একুয়েলে মাঙ্গা, মালিক এভুনা এবং দানিয়েল কুসিনের মতো খেলোয়াড়গণ গ্যাবনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের জুলাই মাসে প্রকাশিত র‌্যাঙ্কিংয়ে গ্যাবন তাদের ইতিহাসে সর্বোচ্চ অবস্থান (৩০তম) অর্জন করে এবং ২০০৩ সালের এপ্রিল মাসে প্রকাশিত র‌্যাঙ্কিংয়ে তারা ১২৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গ্যাবনের সর্বোচ্চ অবস্থান হচ্ছে ৬৩তম (যা তারা ১৯৯৬ সালে অর্জন করেছিল) এবং সর্বনিম্ন অবস্থান হচ্ছে ১২৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কাইল জেমিসন

কাইল অ্যালেক্স জেমিসন (; জন্ম: ৩০ ডিসেম্বর, ১৯৯৪) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে নিউজিল্যান্ডের পক্ষে সকল স্তরের আন্তর্জাতিক ক্রিকেটে অংশগ্রহণ করছেন। ফেব্রুয়ারি, ২০২০ সালে ভারতের বিপক্ষে আন্তর্জাতিক ক্রিকেটে অভিষেক ঘটে তার।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করে থাকেন কাইল জেমিসন।
অকল্যান্ড গ্রামার স্কুলে অধ্যয়ন করেছেন তিনি। ২০১৪ সাল থেকে কাইল জেমিসনের প্রথম-শ্রেণীর খেলোয়াড়ী জীবন চলমান রয়েছে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে নিউজিল্যান্ড দলের পক্ষে খেলেছেন।
৪ ডিসেম্বর, ২০১৬ তারিখে সুপার স্ম্যাশ প্রতিযোগিতায় ক্যান্টারবারির পক্ষে টুয়েন্টি২০ ক্রিকেটে অভিষেক ঘটে তার। নিউ প্লাইমাউথে অনুষ্ঠিত ঐ খেলায় দলের প্রতিপক্ষ ছিল সেন্ট্রাল ডিস্ট্রিক্টস। জুন, ২০১৮ সালে ক্যান্টারবারির পক্ষে ২০১৮-১৯ মৌসুমের জন্যে চুক্তির আওতায় আসেন।
১ জানুয়ারি, ২০১৯ তারিখে অকল্যান্ড বনাম ক্যান্টারবারি কিংসের মধ্যকার খেলায় দূর্দান্ত ক্রীড়াশৈলী প্রদর্শন করেন। ২০১৮-১৯ মৌসুমে সুপার স্ম্যাশ প্রতিযোগিতার ঐ খেলায় নিউজিল্যান্ডের মাটিতে টি২০ খেলায় ব্যক্তিগত সেরা বোলিং পরিসংখ্যান গড়েন। নির্ধারিত চার ওভারে ৬/৭ লাভ করেন ও এ পরিসংখ্যানটি বিশ্বে তৃতীয় স্থানে অবস্থান করছে। ঐ মৌসুমে দশ খেলায় অংশ নিয়ে ২২টি ডিসমিসাল ঘটিয়ে সর্বোচ্চ উইকেট শিকারীতে পরিণত হন।
অক্টোবর, ২০২০ সালে প্লাঙ্কেট শীল্ডের দ্বিতীয় রাউন্ডে দূর্দান্ত খেলেন। সেন্ট্রাল ডিস্ট্রিক্টসের বিপক্ষে হ্যাট্রিক করেন তিনি।
সমগ্র খেলোয়াড়ী জীবনে চারটিমাত্র টেস্ট, দুইটিমাত্র একদিনের আন্তর্জাতিক ও চারটিমাত্র টি২০আইয়ে অংশগ্রহণ করেছেন কাইল জেমিসন। ২১ ফেব্রুয়ারি, ২০২০ তারিখে ওয়েলিংটনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১১ ডিসেম্বর, ২০২০ তারিখে হ্যামিল্টনে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
মে, ২০২০ সালে নিউজিল্যান্ড ক্রিকেট কর্তৃক ২০২০-২১ মৌসুমকে ঘিরে কেন্দ্রীয় পর্যায়ে তাকে চুক্তিতে নিয়ে আসা হয়।
ডিসেম্বর, ২০১৯ সালে অস্ট্রেলিয়া গমনার্থে তাকে নিউজিল্যান্ডের টেস্ট দলে অন্তর্ভুক্ত করা হয়। তবে, তাকে সিরিজের কোন খেলায় নেয়া হয়নি। জানুয়ারি, ২০২০ সালে সফররত ভারত দলের বিপক্ষে ওডিআই সিরিজ খেলার উদ্দেশ্যে স্কট কাজেলিন ও হামিশ বেনেটের সাথে তাকেও নিউজিল্যান্ড দলে রাখা হয়। ৮ ফেব্রুয়ারি, ২০২০ তারিখে অকল্যান্ডে অনুষ্ঠিত সিরিজের দ্বিতীয় ওডিআইয়ে ভারতের বিপক্ষে তার অভিষেক ঘটে। দিবা-রাত্রির ঐ খেলায় তিনি প্লেয়ার অব দ্য ম্যাচের পুরস্কার লাভ করেন। ঐ খেলায় তার দল ২২ রানে বিজয়ী হয়।
তিনি ২০১৯-২১ আইসিসি বিশ্ব টেস্ট চ্যাম্পিয়নশীপের ফাইনালে প্রথম খেলোয়াড় হিসেবে একটি ইনিংসে ৫ উইকেট নিয়ে ইতিহাস গড়ে তোলেন ।
২১ ফেব্রুয়ারি, ২০২০ তারিখে একই দলের বিপক্ষে অভিষেক পর্ব সম্পন্ন হয় তার। ওয়েলিংটনে সিরিজের প্রথম টেস্টে প্রতিপক্ষ ছিল ভারত দল। পরের খেলায় প্রথমবারের মতো পাঁচ-উইকেট পান তিনি। নভেম্বর, ২০২০ সালে সফররত ওয়েস্ট ইন্ডিজ দলের বিপক্ষে টি২০আই খেলায় তাকে দলে রাখা হয়। ২৭ নভেম্বর, ২০২০ তারিখে অকল্যান্ডে অনুষ্ঠিত সিরিজের প্রথম দিবা-রাত্রির টি২০আইয়ে ওয়েস্ট ইন্ডিজের বিপক্ষে তার অভিষেক হয়।
বিলেদ্ধু

বিলেদ্ধু ( দিভেহি : ބިލެއްދޫ) Faafu, প্রবালপ্রাচীরের একটি অন্যতম অধ্যুষিত দ্বীপ।
দেশের রাজধানী মালে থেকে দ্বীপটি দক্ষিণ-পশ্চিমে অবস্থিত।
কুনাহান্ধু

কুনাহান্ধু ( দিভেহি : ކުނަހަންދޫ) লামু প্রবালপ্রাচীরের একটি জন অধ্যুষিত দ্বীপ।
দেশের রাজধানী মালে থেকে দ্বীপটি দক্ষিণে অবস্থিত।
টাটা স্টিল

টাটা স্টিল লিমিটেড ঝাড়খণ্ডের জামশেদপুরে অবস্থিত একটি ভারতীয় বহুজাতিক ইস্পাত তৈরির সংস্থা এবং এর সদর দফতর ভারতের পশ্চিমবঙ্গ রাজ্যের কলকাতায় অবস্থিত। এটি টাটা গোষ্ঠীর একটি সহায়ক সংস্থা।
পূর্বে টাটা আয়রন ও স্টিল কোম্পানি লিমিটেড (টিআইএসসিও) নামে পরিচিত ছিল। টাটা স্টিল বিশ্বের শীর্ষ ইস্পাত উৎপাদনকারী সংস্থাগুলির মধ্যে একটি। সংস্থাটির বার্ষিক ৩৪ মিলিয়ন টন অপরিশোধিত ইস্পাত উৎপাদনের ক্ষমতা রয়েছে। এটি বিশ্বের অন্যতম ভৌগলিকভাবে বৈচিত্র্যযুক্ত ইস্পাত উৎপাদক সংস্থা এবং সারা বিশ্বে বাণিজ্যিক পরিচালনা ও উপস্থিতি রয়েছে। গোষ্ঠীটি (এসইএ পরিচালনা বাদে) ২০২০ সালের ৩১ শে মার্চ শেষ হওয়া আর্থিক বছরে একীভূত আয় সিসাবে ১৯.৭বিলিয়ন মার্কিন ডলার নথিভুক্ত করে। এটি সেলের পরে বার্ষিক ১৩ মিলিয়ন টন উৎপাদনক্ষমতার সাথে ভারতের দ্বিতীয় বৃহত্তম ইস্পাত সংস্থা (দেশীয় উৎপাদন অনুযায়ী পরিমাপ করা হয়)।
টাটা স্টিল ভারত, নেদারল্যান্ডস ও যুক্তরাজ্যের মূল পরিচালনা সহ ২৬ টি দেশে কাজ করে এবং প্রায় ৮০,০০০ লোককে নিয়োগ দেয়। এর বৃহত্তম উৎপাদন কেন্দ্রটি (১০ এমটিপিএ ক্ষমতা) ঝাড়খণ্ডের জামশেদপুরে অবস্থিত। টাটা স্টিল ২০০৭ সালে যুক্তরাজ্য ভিত্তিক ইস্পাত প্রস্তুতকারক করুসকে অধিগ্রহণ করে। এটি বিশ্বের বৃহত্তম কর্পোরেশনগুলির মধ্যে ২০১৪ ফরচুন গ্লোবাল ৫০০ র‌্যাঙ্কিংয়ে ৪৮৬তম স্থান অর্জন করে। ব্র্যান্ড ফিনান্স অনুসারে এটি ২০১৩ সালের সপ্তম সর্বাধিক মূল্যবান ভারতীয় ব্র্যান্ড।
২০১৯ সালের জুলাই মাসে “টাটা স্টিল কলিঙ্গনগর”কে (টিএসকে) বিশ্ব অর্থনৈতিক ফোরামের (ডব্লিউইএফ) গ্লোবাল লাইট হাউস নেটওয়ার্কের তালিকায় অন্তর্ভুক্ত করা হয়।
স্যামাথি (প্রাকৃতিক উপগ্রহ)

স্যামাথি (ইংরেজি: Psamathe; ) বা নেপচুন ১০ (ইংরেজি: Neptune X) হল নেপচুন গ্রহের একটি পশ্চাদমুখী অনিয়মিত প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত অন্যতম নিরিড স্যামাথির নামানুসারে। ২০০৩ সালে ৮.২ মিটার সুবারু টেলিস্কোপ ব্যবহার করে স্কট এস. শেফার্ড ও ডেভিড সি. জেউইট স্যামাথি আবিষ্কার করেন। ২০০৭ সালের ৩ ফেব্রুয়ারি এটির আনুষ্ঠানিক নাম ঘোষিত হওয়ার আগে পর্যন্ত এটি পরিচিত ছিল এস/২০০৩ এন ১ (ইংরেজি: S/2003 N 1) নামে।
স্যামাথির ব্যাস প্রায় ৩৮ কিলোমিটার। এটি ২ কোটি ৫৭ লক্ষ থেকে ৬ কোটি ৭৭ লক্ষ কিলোমিটার দূর থেকে (উল্লেখ্য, সূর্য ও বুধ গ্রহের মধ্যবর্তী দূরত্বের তুলনামূলক পার্থক্য ৪ কোটি ৬০ লক্ষ থেকে ৬ কোটি ৯৮ লক্ষ কিলোমিটার) নেপচুনকে প্রদক্ষিণ করে চলেছে। একবার প্রদক্ষিণ করতে স্যামাথির সময় লাগে পৃথিবীর হিসেবে প্রায় ২৫ বছর। এই উপগ্রহটির কক্ষপথ কোনও বস্তুতে পশ্চাদমুখী কক্ষপথে স্থাপন করতে যে দূরত্বের প্রয়োজন, নেপচুন থেকে সেই দূরত্বের কাছাকাছি অবস্থিত। স্যামাথি ও নিসোর (এস/২০০২ এন ৪) কক্ষীয় স্থিতিমাপের সাদৃশ্য ইঙ্গিত করে যে, সম্ভবত দু’টি উপগ্রহই কোনও একক বৃহত্তর প্রাকৃতিক উপগ্রহের ধ্বংসাবশেষ থেকে উৎসারিত হয়েছে। সৌরজগতের যতগুলি প্রাকৃতিক উপগ্রহ এখনও পর্যন্ত আবিষ্কৃত হয়েছে, তার মধ্যে স্যামাথি ও নেসোর দূরত্বই মূল গ্রহের থেকে সর্বাধিক।
মালদ্বীপের বিমান পরিবহন সংস্থার তালিকা

এটি মালদ্বীপের বিমান পরিবহন সংস্থাগুলোর একটি তালিকা, যেগুলো বর্তমানে মালদ্বীপে উড্ডয়ন পরিচালনা করে।
লিথোপোন

লিথোপোন হল এক ধরনের সাদা রঙ্গক। এতে দুটি অজৈব যৌগের মিশ্রণ থাকে। এর মধ্যে একটি হল বেরিয়াম সালফেট এবং অন্যটি জিঙ্ক সালফাইড। জলে অদ্রবণীয় এই যৌগগুলি জৈব যৌগের সাথে বেশ ভালভাবে মিশে গিয়ে অস্বচ্ছতা তৈরি হয়। এই সাদা রঙ্গকটি কম খরচায় বানানো যায় এবং আনেকটা জায়গা জুড়ে লাগানো যায়। তাই এটি বেশ জনপ্রিয়। এই ধরনের সাদা রঞ্জকগুলির মধ্যে রয়েছে টাইটানিয়াম ডাই অক্সাইড, জিঙ্ক অক্সাইড ("জিঙ্ক হোয়াইট") এবং জিঙ্ক সালফাইড। 
১৮৭০এর দশকে আমেরিকার ডুপন্ট কোম্পানি লিথোপোন আবিষ্কার করে। পরে এটি ক্রেবস পিগমেন্টস এবং কেমিক্যাল কোম্পানি এবং অন্যান্য সংস্থা দ্বারা এর উৎপাদন শুরু হয়। জিঙ্ক সালফাইডের পরিমাণ উপর নির্ভর করে গোল্ড সিল, ব্রোঞ্জ সিল প্রভৃতি নানা মোড়কে লিথোপোন বাজারে পাওয়া যেত। গোল্ড সিল এবং ব্রোঞ্জ সিলে শতকরা ৪০ থেকে ৫০ ভাগ জিঙ্ক সালফাইড থাকে, যা বেশি জায়গা জুড়ে লাগানো যায় এবং এর শক্তিও বেশি। ১৯২০ সাল নাগাদ এর জনপ্রিয়তা তুঙ্গে পৌঁছেছিলো। ১৯৯০ সালে প্রায় ২২৩,৩৫২ টন লিথোপোন উৎপাদন করা হয়। এটি মূলত রঙ শিল্পে, প্লাস্টিক শিল্পে এবং পুটিং হিসেবে ব্যবহৃত হয়।
বেরিয়াম সালফেট এবং জিঙ্ক সালফাইডকে একই সঙ্গে অধঃক্ষেপ ফেলে লিথোপোন উৎপাদন করা হয়। সাধারণত জিঙ্ক সালফেট দ্রবণে বেরিয়াম সালফাইড দিলে বেরিয়াম সালফেট ও জিঙ্ক সালফাইডের মিশ্র অধঃক্ষেপ পাওয়া যায়। মিশ্রণটি ছেঁকে উত্তপ্ত করলে যে মিহি সাদা গুঁড়ো পাওয়া যায় সেটাই সাদা রঙ্গক হিসাবে লিথোপোন নামে ব্যবহৃত হয়।
BaS + ZnSO→ ZnS · BaSO
এই পদ্ধতিতে যে লিথোপোন তৈরি হয় তাতে ওজন হিসাবে শতকরা ২৯.৪ ভাগ জিঙ্ক সালফাইড এবং শতকরা ৭০.৬ ভাগ বেরিয়াম সালফেট থাকে।এই শতকরা হিসাবের পরিবর্তনও দেখা যায়। উদাহরণস্বরূপ, জিংক সালফেট এবং বেরিয়াম সালফাইডের মিশ্রণে যখন জিংক ক্লোরাইড যুক্ত করা হয় তখন আরও বেশি জিঙ্ক সালফাইডযুক্ত লিথোপোন তৈরি হয়।
বেরিয়াম সালফেটকে কার্বন দিয়ে তাপে বিজারিত করলে বেরিয়াম সালফাইড উৎপন্ন হয়। দস্তা বা দস্তাযুক্ত পদার্থের সঙ্গে সালফিউরিক অ্যাসিডের বিক্রিয়ায় জিঙ্ক সালফেট পাওয়া যায়।
লিথোপোনের মধ্যে থাকা উপাদানগুলি জলে অদ্রাব্য। এই কারণে এটি এমনিতে বিষাক্ত নয়। এক্স রে দিয়ে ছবি ভাল ভাবে তোলার জন্য এটি রেডিও-কন্ট্রাস্ট এজেন্ট হিসাবে ওষুধে ব্যবহার হয়। মার্কিন যুক্তরাষ্ট্র এবং ইউরোপে খাবারের সাথে লিথোপোনের ছোঁয়াছুঁয়িকে অনুমোদন দেওয়া হয়েছে।
কেপেল দ্বীপ

কেপেল দ্বীপটি সিঙ্গাপুরের বুকিত মেরায় হার্বারফ্রন্টের সীমানায় অবস্থিত একটি ছোট বেসরকারী দ্বীপ। এই দ্বীপটি মূলত সমতল, সিঙ্গাপুরের প্রধান দ্বীপ ও সেন্টোসা দ্বীপের মাঝামাঝি কেপেল বে-এর উত্তর অংশে অবস্থিত। 
কেপেল দ্বীপ সিঙ্গাপুরের প্রধান দ্বীপের সাথে ২৫০ মিটার দীর্ঘ তারের কেপেল বে ব্রিজ দ্বারা সংযুক্ত, যা ২০০৮ সালে চালু হয়েছিল। কেপেল বে ব্রিজ দ্বীপে বিদ্যুৎ, জল এবং অন্যান্য পরিষেবার জন্য লাইন বহন করে। 
কেপেল হারবারের উন্নয়নের কারণে ১৯ শতকের মাঝামাঝি সময়ে দ্বীপটি সমৃদ্ধ হয়েছিল। কেপেল দ্বীপ ২০০০ সাল অবধি কেপেল শিপইয়ার্ড দ্বারা শিপ বিল্ডিং এবং শিপ মেরামত কার্যক্রমের জন্য ব্যবহৃত হত।
দ্বীপটি পূর্বে পুলাউ হান্টু (ভৌতিক দ্বীপ) নামে পরিচিত ছিল। ১৯৮৩ সালে দ্বীপটির মালিকানাধীন সংস্থাটির নাম কেপেল দ্বীপে পরিবর্তন করেছিল। পূর্বের নামটি কারও পক্ষে অসম্মত বলে মনে করা হয়েছিল, এবং পুলাউ হান্টু নামে সিঙ্গাপুরে অন্য দ্বীপ থাকায়; সরকার এটি পরিবর্তনের অনুমতি দিয়েছে। 
এই দ্বীপটি ২০০৮ সালে একটি জলজ বিলাসবহুল উন্নয়নের চেষ্টার অংশ ছিল এবং এরপরে এটি কেপেল বে সেতু নির্মাণের মাধ্যমে মূল ভূখণ্ডের সাথে যুক্ত হয়েছিল।
বর্তমানে, কেপেল দ্বীপে উচ্চ-মানের রেস্তোঁরা এবং ইয়টগুলির জন্য একটি মেরিনা রয়েছে ।
সিঙ্গাপুর ভূমি কর্তৃপক্ষ

সিঙ্গাপুর ভূমি কর্তৃপক্ষ (সংক্ষেপ : এসএলএ; চীনা: 新加坡 土地 管理局; মালয়: "পেঙ্গুয়াসা তানাহ সিঙ্গাপুরা" ) সিঙ্গাপুর সরকারের আইন মন্ত্রকের অধীনে একটি আইনি বোর্ড।
এসএলএ গঠিত হয়েছিল ২০০১ সালের ১ জুন, যখন ল্যান্ড অফিস, সিঙ্গাপুর ল্যান্ড রেজিস্ট্রি, জরিপ বিভাগ এবং ল্যান্ড সিস্টেমস সাপোর্ট ইউনিট একত্রিত করা হয়েছিল। নভেম্বর ২০১১ পর্যন্ত, এসএলএ-র কর্মীদের সংখ্যা প্রায় ৫৫০ জন।
এসএলএ-এর মূল কর্মক্ষেত্র সম্পদ অপ্টিমাইজেশনের উপর এবং এর ২ টি প্রধান ভূমিকা রয়েছে: উন্নয়নমূলক এবং নিয়ন্ত্রক।
এর উন্নয়নমূলক ভূমিকার ক্ষেত্রে এসএলএ রাজ্য জমি ও ভবন, জমি বিক্রয়, ইজারা, অধিগ্রহণ এবং বরাদ্দ, জমি সম্পর্কিত তথ্য বিকাশ ও বিপণন এবং জাতীয় জমি তথ্য ডাটাবেস বজায় রাখার তদারকি করে।
এর নিয়ন্ত্রক ভূমিকার ক্ষেত্রে এসএলএ হল জাতীয় ভূমি নিবন্ধকরণ কর্তৃপক্ষ এবং জাতীয় ভূমি জরিপ ব্যবস্থাপনার পরিচালনা ও রক্ষণাবেক্ষণের জন্য দায়বদ্ধ।
লেওমাডিয়া (প্রাকৃতিক উপগ্রহ)

লেওমাডিয়া (ইংরেজি: Laomedeia, ) বা নেপচুন ১২ (ইংরেজি: Neptune XII) হল নেপচুন গ্রহের একতি অগ্রমুখী অনিয়মিত প্রাকৃতিক উপগ্রহ। ২০০২ সালের ১৩ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একতি দল এই উপগ্রহটি আবিষ্কার করেন। ২০০৭ সালের ৩ ফেব্রুয়ারি আনুষ্ঠানিকভাবে এটির নামকরণের আগে এটি পরিচিত ছিল এস/২০০২ এন ৩ (ইংরেজি: S/2002 N 3)। লেওমাডিয়া প্রায় ২৩,৫৭১,০০০ কিলোমিটার দূর থেকে নেপচুনকে প্রদক্ষিণ করছে এবং এর ব্যাস প্রায় ৪২ কিলোমিটার (অ্যালবেডোর আনুমানিক পরিমাপ ০.০৪)। গ্রিক পুরাণের ৫০ জন নিরিডের অন্যতম লেওমাডিয়ার নামানুসারে এই উপগ্রহটির নামকরণ করা হয়েছে।
সিঙ্গাপুর রাগবি ইউনিয়ন

সিঙ্গাপুর রাগবি ইউনিয়ন হচ্ছে সিঙ্গাপুরের রাগবি ইউনিয়নের পরিচালক সংস্থা। এটি ১৯৪৮ সালে প্রতিষ্ঠিত হয়েছিল। বর্তমান সভাপতি হলেন মিঃ টেরেন্স খু, যিনি ১৯৮৪ থেকে ২০০০ সাল পর্যন্ত জাতীয় দলের হয়ে খেলেছেন এবং তিনি প্রাক্তন জাতীয় অধিনায়ক।
১৯৭২ - ১৯৭৫: সুপারিনটেনডেন্ট নিয়াজ মোহাম্মদ শাহ
১৯৭৬: কর্নেল (আরটিডি) গুরুচরণ সিং
১৯৭৭ - ১৯৮৪: হাওয়ার্ড ক্যাশিন
১৯৮৫ - ২০০৫: ডাঃ চান পেং মুুন
২০০৬ - ২০১৭: লো টিও পিং
২০১৭–২০১৯: টেরেন্স খু
২০১৯-বর্তমান : ড্যানিয়েল মার্ক চৌ
২০০৫ সালের অক্টোবরে জানা গেছে যে সিঙ্গাপুর রাগবি ইউনিয়নের প্রাক্তন আর্থিক নির্বাহী শান লি এসজিডি $৩০০,০০০ নিয়ে পলাতক ছিলেন। তিনি পদত্যাগ করার সময় তাঁর কাজের শেষ দিন, ইউনিয়নের অ্যাকাউন্ট থেকে অর্থটি অনুপস্থিত পাওয়া যায়। 
২০০৭ সালের এপ্রিলের প্রতিবেদন অনুসারে কেলেঙ্কারির পরিমাণটি ২০০৫ সালের নভেম্বরে প্রকাশিত রিপোর্টের চেয়ে তিনগুণ বেশি বলে প্রকাশিত হয়েছিল। তার নামে নিবন্ধিত সংস্থাগুলিতে জাল স্বাক্ষরযুক্ত ইউনিয়ন চেক লিখে ১৮ মাসের সময়কালে মোট এসজিডি $১.২১৫ মিলিয়ন ডলার সরানো করা হয়েছিল। 
২০০৯ এর মার্চ মাসে, জাতীয় দলের প্রায় অর্ধেক খেলোয়াড় প্রশিক্ষণের মাধ্যমে কিছু সমস্যা ও উদ্বেগের সমাধান না করার পাশাপাশি পরিচালনার জাতীয়তার পক্ষপাতিত্বের কথা উল্লেখ করে ধর্মঘটে গিয়েছিল। প্রাক্তন অধিনায়ক এবং দায়িত্বপ্রাপ্ত ব্যাকরওয়ার রং জিং জিয়াংও ধর্মঘটকারী খেলোয়াড়দের অন্তর্ভুক্ত ছিলেন।
বিষয়টি সমাধানের জন্য রাগবি ইউনিয়ন ৯ জন খেলোয়াড়ের সাথে সাক্ষাতের পরে, সিঙ্গাপুর রাগবি ইউনিয়ন তাদের উদ্বেগের কিছুটা সমাধান করতে এবং দলে স্থানীয় থেকে বিদেশী খেলোয়াড়দের অনুপাতে একটি "ভারসাম্য" বাস্তবায়নে সম্মত হয়েছে। চূড়ান্ত দল নির্বাচনের ক্ষেত্রে, পরে রিং জিং জিয়াংকে দল থেকে বাদ দেওয়া হয়েছিল।
জাতীয় দলটি মূলত প্রবাসী খেলোয়াড়দের সমন্বয়ে গঠিত। ২০০৯ প্রশিক্ষণ দলে ১৭ জন প্রবাসী খেলোয়াড় এবং ১৩ জন স্থানীয় খেলোয়াড় ছিল। অধিনায়ক বেন হুইলর, যিনি রং জিং জিয়াংয়ের অধিনায়কত্ব গ্রহণ করেছিলেন (সিঙ্গাপুরের সর্বোচ্চ ৪৫ বার ক্যাপযুক্ত খেলোয়াড়), এশিয়ান ৫ জাতির টুর্নামেন্টের আগে মাত্র দুটি ক্যাপ রেখেছিলেন। সমালোচকরা ভাবতে শুরু করেছেন যে সিইওর স্থানীয় লোকদের মধ্যে রাগবিয়ের উন্নয়নের জন্য সিইও ইয়ান ব্রেমনারের এই পদক্ষেপটি যদি সঠিক পদক্ষেপ হয়, এবং যদি সিঙ্গাপুর জাতীয় রাগবি দল হংকংয়ের জাতীয় রাগবি দলের মতো একই দিকে চলে যায়, যা আধিপত্যযুক্ত প্রবাসী খেলোয়াড় দ্বারা।
সিঙ্গাপুর রাগবি ইউনিয়ন বর্তমানে ৯০০ টিওং বহরু রোড, ডেল্টা সুইমিং কমপ্লেক্স, সিঙ্গাপুর ১৫৮৭৯০ এ অবস্থিত। এটি সরাসরি ডেল্টা সুইমিং কমপ্লেক্সের পাশে, এবং রেডহিল এমআরটি স্টেশনের নিকটে অবস্থিত। এই অফিসে ইউনিয়নের সকল প্রশাসনিক কর্মচারী রয়েছে।
কুইন্সটাউন স্টেডিয়ামটি সিঙ্গাপুর রাগবির অন-ফিল্ড হোম এবং সেখানেই সমস্ত বড় গেমস খেলা হচ্ছে।
নাসুহ পাশা

নাসুহ পাশা আলবেনীয় বংশোদ্ভূত একজন উসমানীয় রাজ্যপাল ছিলেন। তিনি ৫ আগস্ট ১৬১১ থেকে ১৭ অক্টোবর ১৬১৪ অবধি উসমানীয় সাম্রাজ্যের উজিরে আজম ছিলেন। তিনি গুমুলচিন (আধুনিক কোমোটিনি) থেকে এসেছিলেন এবং উসমানীয় রাজবংশের জামাই (দামাত) হয়েছিলেন, কারণ তিনি উসমানীয় রাজকন্যা ফাতমা সুলতানাকে বিয়ে করেছিলেন। ১৬১৪ সালে প্রথম আহমেদ তার মৃত্যুদণ্ড কার্যকর করেছিলেন।
ডাবিংকৃত তুর্কি ধারাবাহিক সিরিজে নাসুহ পাশা চরিত্রে অভিনয় করে তুর্কি অভিনেতা তোলগা তুনসের।
সেও (প্রাকৃতিক উপগ্রহ)

সেও (ইংরেজি: Sao, ) বা নেপচুন ১১ (ইংরেজি: Neptune XI) হল নেপচুন গ্রহের একটি অগ্রমুখী অনিয়মিত প্রাকৃতিক উপগ্রহ। ২০০২ সালের ১৪ অগস্ট ম্যাথিউ জে. হোলম্যান ও অন্যান্য জ্যোতির্বিজ্ঞানীদের একটি দল এই উপগ্রহটি আবিষ্কার করেন। সেও প্রায় ২ কোটি ২৪ লক্ষ কিলোমিটার দূর থেকে নেপচুনকে প্রদক্ষিণ করছে এবং এটির ব্যাস প্রায় ৪৪ কিলোমিটার (আনুমানিক অ্যালবেডো হল ০.০৪)। সেও একটি ব্যতিক্রমী নতিসম্পন্ন এবং মোটামুটি রকমের উৎকেন্দ্রিক কক্ষপথ অনুসরণ করে। উপগ্রহটি কোজাই অনুনাদে অবস্থিত, অর্থাৎ এটির নতি ও উৎকেন্দ্রিকতা একত্রে বাঁধা (কক্ষপথের উৎকেন্দ্রিকতা বৃদ্ধি পেলে নতি হ্রাস পায় আবার নতি বৃদ্ধি পেলে উৎকেন্দ্রিকতা হ্রাস পায়)। নেপচুনে অনেকগুলি বহিঃস্থ উপগ্রহের মতো সেও-র নামকরণও হয়েছে গ্রিক পুরাণে নৌচালনার সঙ্গে যুক্ত তথা "উদ্ধারকর্ত্রী" বা "নিরাপত্তা" নামে চিহ্নিত নিরিড (জলদেবী) সেও-র নামানুসারে। ২০০৭ সালের ৩ ফেব্রুয়ারি আনুষ্ঠানিকভাবে এই নামটি ঘোষণার আগে পর্যন্ত সেও পরিচিত ছিল এস/২০০২ এন ২ (ইংরেজি: S/2002 N 2) নামে।
স্টিল অথরিটি অব ইন্ডিয়া

স্টিল অথরিটি অব ইন্ডিয়া লিমিটেড (SAIL) ভারতের রাষ্ট্রীয় মালিকানাধীন ইস্পাত তৈরির সংস্থা। সংস্থাটির সদরদপ্তর ভারতের নতুন দিল্লিতে অবস্থিত। এটি একটি সরকারি খাতের উদ্যোগ, ভারত সরকার দ্বারা পরিচালিত ও মালিকানাধীন সংস্থাটি ২০১৮-১৯ অর্থবছরের ৬৬,২৬৭ কোটি (মার্কিন ডলার $৯.৩২ বিলিয়ন) টাকা আয় করে। ১৯৭৪ সালের ২৪ জানুয়ারি অন্তর্ভুক্ত সেলে ৬৮,৭৪২ জন কর্মচারী রয়েছে (০১-জুন -২০২০ অনুসারে)। বার্ষিক ১৬.৩০ মিলিয়ন মেট্রিক টনের উৎপাদনের সেল বিশ্বের ২০তম বৃহত্তম ও ভারতে প্রথম বৃহত্তম ইস্পাত উৎপাদনকারী। সংস্থার গরম ধাতু (হট মেটাল) উৎপাদন ক্ষমতা আরও বৃদ্ধি পাবে এবং ২০২৫ সালের মধ্যে বার্ষিক ৫০ মিলিয়ন টনের পর্যায়ে পৌঁছবে বলে আশা করা হচ্ছে। শ্রী অনিল কুমার চৌধুরী সেলের বর্তমান চেয়ারম্যান।
সেল ভিলাই, রাউরকেলা, দুর্গাপুর, বোকারো ও বার্নপুরে (আসানসোল) ৫ টি সুসংহত এবং সালেম, দুর্গাপুর ও ভদ্রাবতীতে ৩ টি মালিকানাধীন বিশেষ ইস্পাত কেন্দ্র পরিচালনা করে। এটি চন্দ্রপুরে একটি ফেরো অ্যালোয় কেন্দ্রেরও মালিক। বৈশ্বিক উচ্চাকাঙ্ক্ষার অংশ হিসাবে, সংস্থাটি সবুজ প্রযুক্তির আধুনিকতম অবস্থা উপর জোর দিয়ে নতুন সুবিধাগুলি আপগ্রেড ও নির্মাণের সাথে জড়িত একটি বিশাল সম্প্রসারণ ও আধুনিকায়ন কার্যক্রমের মধ্য দিয়ে চলছে। সাম্প্রতিক এক জরিপ অনুসারে, সেল ভারতের দ্রুত বর্ধমান সরকারি খাতের ইউনিটগুলির মধ্যে একটি। এছাড়াও ইঞ্জিনিয়ারিংয়ের জন্য ঝাড়খণ্ডের রাঁচিতে সংস্থার একটি লোহা ও ইস্পাতের (আরডিসিআইএস) গবেষণা ও উন্নয়ন কেন্দ্র রয়েছে।
সেলের উৎপত্তি ১৯৫৪ সালের ১৯ জানুয়ারি প্রতিষ্ঠিত হিন্দুস্তান স্টিল লিমিটেড (এইচএসএল) থেকে হয়। এইচএসএল প্রথমে রাউরকেলায় কেবলমাত্র একটি কেন্দ্র পরিচালিত করার জন্য নকশা করা হয়।
ভিলাই ও দুর্গাপুর ইস্পাত কারখানা জন্য প্রাথমিক কাজটি লৌহ ও ইস্পাত মন্ত্রক সম্পূর্ণ করে। ১৯৫৭ সালের এপ্রিল মাস থেকে ইস্পাত কেন্দ্র দুটির তত্ত্বাবধান ও নিয়ন্ত্রণও হিন্দুস্তান স্টিলকে স্থানান্তর করা হয়। নিবন্ধিত কার্যালয়টি মূলত নয়াদিল্লিতে অবস্থিত ছিল। এটি ১৯৫৬ সালের জুলাই মাসে কলকাতায় চলে আসে এবং শেষ পর্যন্ত ১৯৫৯ সালের ডিসেম্বর মাসে রাঁচিতে স্থানান্তরিত হয়।
বোকারোতে ইস্পাত কারখানা নির্মাণ ও পরিচালনার জন্য ‘বোকারো স্টিল লিমিটেড’ (বোকারো ইস্পাত কারখানা) নামে একটি নতুন ইস্পাত সংস্থা ১৯৬৪ সালের ২৯ জানুয়ারি প্রতিষ্ঠিত হয়। ভিলাই এবং রাউরকেলা ইস্পাত কারখানার ‘১ এমটি পর্যায়’ ১৯৬১ সালের ডিসেম্বর মাসে সম্পূর্ণ হয়। দুর্গাপুর ইস্পাত কারখানার ‘১ এমটি পর্যায়’টি "চাকা ও অক্ষ কারখানা" (হুইল ও অ্যাক্সেল কারখানা) চালু হওয়ার পরে ১৯৬২ সালের জানুয়ারি মাসে সম্পূর্ণ হয়। এইচএসএল-এর অপরিশোধিত ইস্পাত উৎপাদন ১.৫৮ এমটি (১৯৫৯-৬০) থেকে বৃদ্ধি পেয়ে ১.৬ এমটি হয়। ভিলাই ইস্পাত কারখানার দ্বিতীয় ধাপটি ওয়্যার রড মিল চালু হওয়ার পরে ১৯৬৭ সালের সেপ্টেম্বর মাসে সম্পূর্ণ শেষ হয়। রাউরকেলার ১.৮ এমটি পর্যায়ের শেষ ইউনিট ‘ট্যান্ডেম মিল’ ১৯৬৮ সালের ফেব্রুয়ারি মাসে চালু হয় এবং দুর্গাপুর ইস্পাত কারখানার ১.৬ এমটি পর্যায়ে এসএমএস ফার্নেস চালু হওয়ার পরে ১৯৬৯ সালের আগস্টে সম্পন্ন হয়। এইভাবে, ভিলাইয়ের ২.৫ এমটি পর্যায়টি সমাপ্ত হওয়ার সাথে সাথে, রাউরকেলায় ১.৮ এমটি ও দুর্গাপুরে ১.৬ এমটি সম্পূর্ণ হয় এবং এইচএসএল-এর মোট অপরিশোধিত ইস্পাত উৎপাদনের ক্ষমতা বৃদ্ধি পেয়ে ১৯৬৮–৬৯ সালে ৩.৭ এমটি এবং পরবর্তীকালে ১৯৭২–৭৩ সালে ৪ এমটিতে উন্নীত হয়। ‘আইআইএসসিও’কে ১৯৭৮ সালে সহায়ক সংস্থা হিসাবে নেওয়া হয় এবং পরে ২০০৬ সালে সংযুক্ত করা হয়।
পাতাল লোক (ওয়েব ধারাবাহিক)

পাতাল লোক () হল একটি ভারতীয় হিন্দি অপরাধ থ্রিলার ওয়েব টেলিভিশন সিরিজ যা ১৫ ই মে ২০২০ এ অ্যামাজন প্রাইম ভিডিওতে প্রিমিয়ার করেছিল এটি ক্লিন স্লেট ফিল্মজ প্রযোজনা করেছেন এবং এতে অভিনয় করেছেন জয়দীপ আহলাওয়াত, গুল পানাগ, নীরজ কাবি, স্বস্তিকা মুখোপাধ্যায়, শ্বরক সিং, এবং অভিষেক বন্দ্যোপাধ্যায় । এই ট্রেজারটি ২৭এপ্রিল প্রকাশিত হয়েছিল, আর ট্রেইলারটি ৫ মে বের হয়েছিল। তরুন তেজপালের ২০১০ সালের উপন্যাস "দ্য স্টোরি অফ মাই অ্যাসেসিন্সের" উপর ভিত্তি করে এই সিরিজটি হতাশার এক পুলিশ সম্পর্কে, যিনি হত্যার চেষ্টাটিকে ভুল বলে চিহ্নিত করেছেন। হাফপোস্ট ইন্ডিয়া এবং ইন্ডিয়ান এক্সপ্রেস "পাতাল লোককে" ২০২০ সালের সেরা হিন্দি চলচ্চিত্র / সিরিজ হিসাবে স্থান "দিয়েছে" । উদ্বোধনী ফিল্মফেয়ার ওটিটি পুরস্কারে এটি ৮ টি বিভাগে মনোনীত হয়েছিল এবং ৫ টি জিতেছে যার মধ্যে সেরা সিরিজ, সেরা অভিনেতা, সেরা মূল গল্প, সেরা চিত্রনাট্য এবং সেরা পরিচালনার জন্য পুরস্কার অন্তর্ভুক্ত ছিল। বৈচিত্র পত্রিকা পাতাল লোককে ২০২০ সালের সেরা আন্তর্জাতিক টিভি শো হিসাবে তালিকাভুক্ত করেছে।
অ্যামাজন প্রাইম ভিডিও

অ্যামাজন প্রাইম ভিডিও, বা কেবল প্রাইম ভিডিও হ'ল আমেরিকান সাবস্ক্রিপশন ভিডিও যা অ্যামাজন.কম, ইনক। এর শীর্ষে থাকা শীর্ষস্থানীয় স্ট্রিমিং এবং ভাড়া পরিষেবা , একক পরিষেবা হিসাবে বা অ্যামাজনের প্রাইম সাবস্ক্রিপশনের অংশ হিসাবে দেওয়া হয়েছে। এই পরিষেবাটি মূলত অ্যামাজন স্টুডিওগুলি প্রযোজিত চলচ্চিত্র বা টেলিভিশন সিরিজ বিতরণ করে বা অ্যামাজনকে লাইসেন্সপ্রাপ্ত, প্রাইম অরিজিনালস (বা অ্যামাজন অরিজিনালস) বা এক্সক্লুসিভস হিসাবে, পরিষেবাটি অন্যান্য সরবরাহকারী, সামগ্রী অ্যাড-অনস, লাইভ স্পোর্টিং ইভেন্ট এবং ভিডিও ভাড়া থেকেও হোস্টিংয়ের বিষয়বস্তু সহ এবং ক্রয় পরিষেবা।
অ্যামাজন স্টুডিওগুলি "লর্ড অফ দ্য রিংয়ের" কাছে বিশ্বব্যাপী টেলিভিশন অভিযোজন অধিকারের মালিক, যা প্রাইম ভিডিওতে প্রচারিত হবে। 
ডিভাইসের উপর নির্ভর করে, অ্যামাজন 4K (ইউএইচডি) এবং উচ্চ গতিশীল রেঞ্জ (এইচডিআর) স্ট্রিমিং সমর্থন করে। ইউএইচডি / এইচডিআর এর মূল বিষয়বস্তু দিয়ে রোল আউট। অন্যান্য শিরোনাম 1080p (এইচডি) 5.1 ডলবি ডিজিটাল বা ডলবি ডিজিটাল প্লাস অডিও সহ স্ট্রিমিং সমর্থন করে, ডলবি আতমোস শীঘ্রই কিছু শিরোনামে আসবে। ক্রয়ের জন্য উপলব্ধ শিরোনামগুলির জন্য (এবং কোনও গ্রাহকের অ্যামাজন প্রাইম সাবস্ক্রিপশনে অন্তর্ভুক্ত নয়), এইচডি বিকল্পটি প্রায়শই অতিরিক্ত মূল্যে দেওয়া হয়।
প্রাইম ভিডিও বিশ্বব্যাপী উপলব্ধ (মেনল্যান্ড চীন, ইরান, উত্তর কোরিয়া এবং সিরিয়া বাদে)। প্রাথমিকভাবে এটি কেবল মার্কিন যুক্তরাষ্ট্র, যুক্তরাজ্য, জাপান, জার্মানি এবং অস্ট্রিয়ার বাসিন্দাদের জন্য উপলব্ধ ছিল।
ওভার-দ্য-টপ মিডিয়া সার্ভিস

ওভার-দ্য টপ (ওটিটি মিডিয়া সার্ভিস) একটি স্ট্রিমিং মিডিয়া পরিষেবা যা সরাসরি দর্শকদের কাছে ইন্টারনেটের মাধ্যমে সরবরাহ করা হয়। ওটিটি কেবল সম্প্রচার এবং স্যাটেলাইট টেলিভিশন প্ল্যাটফর্মগুলিকে বাইপাস করে, যে সংস্থাগুলি ঐতিহ্যগতভাবে এই জাতীয় সামগ্রীর নিয়ামক বা পরিবেশক হিসাবে কাজ করে। এটি নো-ক্যারিয়ার সেলফোনগুলি বর্ণনা করতেও ব্যবহৃত হয়েছে, যেখানে সমস্ত যোগাযোগ তথ্য হিসাবে চার্জ করা হয়, একচেটিয়া প্রতিযোগিতা এড়ানো বা ফোনের জন্য অ্যাপস যা এই পদ্ধতিতে ডেটা সংক্রমণ করে অন্য কল পদ্ধতির প্রতিস্থাপনকারী উভয়ই এবং হালনাগাদ সফ্টওয়্যার যারা।
এই শব্দটি সাবস্ক্রিপশন ভিত্তিক ভিডিও-অন-ডিমান্ড (এসভিওডি) পরিষেবাদির সাথে সমার্থক, যা ফিল্ম এবং টেলিভিশন সামগ্রীতে অ্যাক্সেস সরবরাহ করে (অন্যান্য নির্মাতাদের কাছ থেকে অর্জিত বিদ্যমান সিরিজ, সেইসাথে পরিষেবাটির জন্য বিশেষত উৎপাদিত মূল বিষয়বস্তু সহ)।
ওটিটি "চর্মসার" টেলিভিশন পরিষেবাগুলির একটি তরঙ্গকেও অন্তর্ভুক্ত করে যা একটি ঐতিহ্যবাহী স্যাটেলাইট বা কেবল টিভি সরবরাহকারীর মতো লিনিয়ার স্পেশালিটি চ্যানেলের লাইভ স্ট্রিমগুলিতে অ্যাক্সেস সরবরাহ করে তবে মালিকানাধীন সরঞ্জামগুলির সাথে বন্ধ, প্রাইভেট নেটওয়ার্কের পরিবর্তে পাবলিক ইন্টারনেটের উপরে প্রবাহিত হয় সেট টপ বক্স হিসাবে ।
ওভার-দ্য টপ সার্ভিসগুলি সাধারণত ব্যক্তিগত কম্পিউটারে ওয়েবসাইটগুলির পাশাপাশি মোবাইল ডিভাইসের অ্যাপ্লিকেশনগুলির মাধ্যমে (যেমন স্মার্টফোন এবং ট্যাবলেটগুলি), ডিজিটাল মিডিয়া প্লেয়ারগুলি (ভিডিও গেম কনসোল সহ) বা সংহত স্মার্ট টিভি প্ল্যাটফর্ম সহ টেলিভিশনগুলির মাধ্যমে অ্যাক্সেস করা হয়।
ভার্চুয়াল এমভিপিডিগুলিতে এটি অ্যান্ড টি টিভি, ফুবোটিভি, স্লিং টিভি, লাইভ টিভি সহ হুলু এবং ইউটিউব টিভির মতো বিবিধ পরিষেবা অন্তর্ভুক্ত রয়েছে।
রুম, দৈলেখ

রুম পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৫৭৫ জন এবং খানার সংখ্যা ছিল ২৯০ টি।
রায়তকোট

রায়তকোট পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪০৩৭ জন এবং খানার সংখ্যা ছিল ৭৬৯টি।
রানীবন, দৈলেখ

রানীবন পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪৯৫ জন এবং খানার সংখ্যা ছিল ৫৬১টি।
রাকম কর্ণালী

রাকম কর্ণালী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২০১ জন এবং খানার সংখ্যা ছিল ৪০২ টি।
পগনাথ

পগনাথ পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২০৪৪ জন এবং খানার সংখ্যা ছিল ৩৪১ টি।
পাদুকাস্থান

পাদুকাস্থান পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪৫৬ জন এবং খানার সংখ্যা ছিল ৬৬৯ টি।
লেজারের সাহায্যে চক্ষু শল্যচিকিৎসা

লেজারের সাহায্যে চক্ষু শল্যচিকিৎসা হচ্ছে এক প্রকার প্রতিসারক শল্যচিকিৎসা যা নিকটদৃষ্টি, দীর্ঘদৃষ্টি, অ্যাস্টিগম্যাটিজম সমস্যা ঠিক করার উদ্দেশ্যে পরিচালিত হয়। একে ইংরেজিতে লেজার অ্যাসিস্টেড ইন সিটু কেরাটমাইলিউসিস (Laser-ASsisted In situ Keratomileusis) বা সংক্ষেপে ল্যাসিক (LASIK) বলা হয়, যার বাংলা অনুবাদ "লেজারের সাহায্যে মূল অবস্থানে নেত্রস্বচ্ছ ক্ষোদন"। লেজারের সাহায্যে অস্ত্রোপচার একজন চক্ষু চিকিৎসক দ্বারা পরিচালিত হয় যিনি দৃষ্টি নিখুঁত করার উদ্দেশ্যে লেজার বা মাইক্রোকিরাটোম যন্ত্র ব্যবহার করে রোগীর চোখের নেত্রস্বচ্ছ তথা কর্নিয়ার আকার পরিবর্তন করেন। বেশিরভাগ মানুষের ক্ষেত্রে ল্যাসিক, চশমা ও কন্টাক্ট লেন্স ব্যবহারের একটি বিকল্প হিসেবে কাজ করে। ল্যাসিকের ফলে সৃষ্ট পরিবর্তন অপরিবর্তনীয়।
আলোকপ্রতিসারক কিরাটেক্টোমি (পিআরকে) এবং ল্যাসেক নামক আরও দুইটি দৃষ্টি সংশোধনীমূলক অস্ত্রোপচার ল্যাসিকের সাথে যথেষ্ট সাদৃশ্যপূর্ণ। এই সবগুলো প্রক্রিয়াতেই দৃষ্টির প্রতিসারক সমস্যা দূরকল্পে রশ্মীয় কিরাটেক্টোমি প্রক্রিয়া ব্যবহৃত হয়। যেসকল রোগীর মধ্যম থেকে উচ্চ মাত্রার নিকটদৃষ্টির সমস্যা রয়েছে বা চোখে সরু কোণা রয়েছে তাদের ক্ষেত্রে ল্যাসিক ও পিআরকে-এর মাধ্যমে সমস্যা কাটিয়ে ওঠা সম্ভব না হওয়ায়, ফ্যাকিক ইন্ট্রাওকুলার লেন্স এক ধরনের বিকল্প হতে পারে। ২০১৮ সাল পর্যন্ত ৯৫ লক্ষ আমেরিকান এবং সারা পৃথিবীতে ১৯৯৫ থেকে ২০১৬ পর্যন্ত ৪ কোটি মানুষ ল্যাসিক করিয়েছেন। তবে মার্কিন যুক্তরাষ্ট্রে ল্যাসিক করানোর পরিমাণ উল্লেখযোগ্যভাবে, প্রায় ৫০% হ্রাস পেয়েছে। ২০০৭ সালে যেখানে ১৫ লক্ষ মানুষ ল্যাসিক করিয়েছেন সেখানে ২০১৫ সালে এসে তার পরিমাণ দাড়িয়েছিলো ৬,০৪,০০০। "কর্নিয়া" গবেষণাপত্র ২০০৭ থেকে ২০১১ পর্যন্ত ল্যাসিক বিষয়ে কতোবার গুগুল অনুসন্ধান করা হয়েছিলো তার হার বের করার চেষ্টা করে। তাদের গবেষণায় এই সময়ের মধ্যে ল্যাসিক বিষয়ক অনুসন্ধান ৪০% হ্রাস পেয়েছিলো। যুক্তরাজ্য ও ভারতের ক্ষেত্রেও একই রকম ফলাফল পাওয়া যায়; উভয় দেশেই ল্যাসিক সংক্রান্ত অনুসন্ধান যথাক্রমে ২২% ও ২৪% হ্রাস পায়। তবে কানাডায় এই সময়ের মধ্যে ল্যাসিক বিষয়ক অনুসন্ধান ৮% বৃদ্ধি পায়। জনসাধারণের মাঝে ল্যাসিক বিষয়ক আগ্রহ কমার জন্য বেশ কতোগুলো কারণ দায়ী। এর মধ্যে রয়েছে প্রতিসারক শল্যচিকিৎসার উত্থান, ২০০৮ সালের অর্থনৈতিক মন্দা, এবং এফডিএ কর্তৃক ২০০৮ সালে প্রকাশিত ল্যাসিক বিরোধী প্রেস বিজ্ঞপ্তি, ইত্যাদি।
পুসাকোট ছিউডি

পুসাকোট ছিউডি পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪১৫ জন এবং খানার সংখ্যা ছিল ৬৮৩ টি।
ফুসফুসের এডিনোকার্সিনোমা

ফুসফুসের এডিনোকার্সিনোমা বা ফুসফুসীয় এডিনোকার্সিনোমা হচ্ছে সবচেয়ে প্রচলিত ধরনের ফুসফুসের ক্যান্সার। অন্যান্য ধরনের ফুসফুসের ক্যান্সের মতো এটিকেও সুনির্দিষ্ট কোষীয় ও আণবিক বৈশিষ্টের দ্বারা চিহ্নিত করা সম্ভব। এটি বিভিন্ন ধরনের অ-ক্ষুদ্র কোষীয় ফুসফুসের ক্যান্সারের একটি। ভিন্ন ধরনের বৈশিষ্ট ও পূর্বাভাস থাকার কারণে ক্ষুদ্র কোষীয় ফুসফুসের ক্যান্সার থেকে এটিকে আলাদা করা সম্ভব। ফুসফুসীয় এডিনোকার্সিনোমাও বিভিন্ন প্রকারের হয়ে থাকে। এ ধরনের ফুসফুসের ক্যান্সারের লক্ষণ ও উপসর্গ অন্য ধরনের ফুসফুসের ক্যান্সারের সাথে সাদৃশ্যপূর্ণ যা অধিকাংশ রোগীর ক্ষেত্রে ঘন ঘন কাশি এবং শ্বাসকষ্ট।
দীর্ঘ সময় ধরে ধূমপান সেবনের ইতিহাস রয়েছে এমন রোগীদের ক্ষেত্রে ফুসফুসীয় এডিনোকার্সিনোমার প্রচলন বেশি। তুলনামূলকভাবে কমবয়সী মহিলা ও এশীয়দের আক্রান্ত হওয়া ফুসফুসের ক্যান্সারের মধ্যে এর প্রকোপ-ই সবচেয়ে বেশি। এডিনোকার্সিনোমার রোগশারীরবৃত্ত জটিল, তবে সাধারণত এটি এক ধরনের কোষীয় অগ্রসরণকে অনুসরণ করে আর তা হচ্ছে ফুসফুসের সুস্থ কোষ থেকে ক্রমান্বয়ে স্বতন্ত্রভাবে অস্বাভাবিকভাবে পরিবর্তিত হওয়া বা অনিয়মিত কোষে পরিণত হওয়ার মাধ্যমে ক্যান্সার সৃষ্টি করা। এ ধরনের কোষীয় অগ্রসরণের জন্য বিভিন্ন ধরনের সুনির্দিষ্ট আণবিক ও জিনগত ধাপ দায়ী। বেশিরভাগ ফুসফুসের ক্যান্সারের মতো এডিনোকার্সিনোমাও অত্যন্ত অগ্রসর অবস্থায় ধরা পড়ে। যখন সিটি স্ক্যান বা এক্সরের মতো পরীক্ষায় টিউমার বা ক্ষত দেখা যায় তখন বায়োপসির মাধ্যমে এডিনোকার্সিনোমা নিশ্চিত করা প্রয়োজন।
এ ধরনের ফুসফুসের ক্যান্সারের চিকিৎসা এর নির্দিষ্ট প্রকারভেদ এবং প্রাথমিক টিউমারের ছড়িয়ে পড়ার ব্যপ্তির উপর নির্ভর করে। শল্যচিকিৎসার মাধ্যমে টিউমার অপসারণ, কেমোথেরাপি, রেডিওথেরাপি, উদ্দেশ্যমূলক থেরাপি, এবং ইমিউনোথেরাপির মাধ্যমে এই রোগ নির্মূলের চেষ্টা করা হয়।
পিপলকোট

পিপলকোট পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৮৭৬ জন এবং খানার সংখ্যা ছিল ৩১৮ টি।
স্বতঃঅনাক্রম্যতা

স্বতঃঅনাক্রম্যতা বা অটোইমিউনিটি হচ্ছে নিজস্ব সুস্থ কোষ ও কলার বিরূদ্ধে কোনো জীবের অনাক্রম্য প্রতিক্রিয়া। যেসকল রোগ এধরনের অস্বাভাবিক অনাক্রম্যা প্রতিক্রিয়ার ফলে সৃষ্টি হয় তাদেরকে স্বতঃঅনাক্রম্য রোগ হিসেবে অভিহিত করা হয়। স্বতঃঅনাক্রম্য রোগের উল্লেখযোগ্য উদাহরণের মধ্যে রয়েছে সিলিয়াক রোগ, সংক্রমণ পরবর্তী ইরিট্যাবল বাউয়েল সিনড্রোম, টাইপ ১ ডায়াবেটিস, হেনোক-সোনলিন পারপুরা, সারকয়ডোসিস, লাপাস, সিওগ্রেন সিনড্রোম, পলিঅ্যাঞ্জাইলিসসহ ইওসাইনোফিলিক গ্রানুলোমেটোসিস, হাশিমোতো রোগ, গ্রেভ রোগ, ইমিউন থ্রম্বোসাইপেনিক পারপুরা, অ্যাডিসন রোগ, সন্ধিবাত, এঙ্কাইলোজিং স্পন্ডাইলাইটিস, পলিমায়োসাইটিস, ডার্মাটোমায়োসাইটিস, এবং মাল্টিপল স্ক্লেরোসিস। স্বতঃঅনাক্রম্য রোগের চিকিৎসায় প্রায় সময়ই স্টেরয়েড ধরনের ওষুধ ব্যবহৃত হয়।
১৯ শতকের শেষের দিকে ধারণা করা হয় যে অনাক্রম্যতন্ত্র নিজ দেহের কলার বিরূদ্ধে প্রতিক্রিয়া করতে সমর্থ নয়। পরবর্তীতে ২০ শতকের শুরুতে জার্মান চিকিৎসক ও অনাক্রম্যবিদ পাউল এরলিশ শরীরে ‘"স্ব-বিষক্রিয়ার বিভীষিকা"’ বা ‘"horror autotoxicus"’-এর ধারণা প্রস্তাব করেন। পরবর্তীতে এরলিশ তার ধারণাকে সমন্বয় করে এই তত্ত্ব দাড় করান যে, শরীরের কলায় স্বতঃঅনাক্রম্য আক্রমণ হওয়ার সম্ভাবনা রয়েছে, তবে দেহে সহজাত প্রতিরোধী কৌশল এ ধরনের আক্রমণ প্রতিরোধ করবে ও স্বতঃঅনাক্রম্য প্রতিক্রিয়াকে রোগসৃষ্টিকারী অবস্থানে যেতে বাধা প্রদান করবে।
কার্বন মনোক্সাইড বিষক্রিয়া

কার্বন মনোক্সাইড বিষক্রিয়া সাধারণত শ্বসনের সময় অতিরিক্ত মাত্রায় কার্বন মনোক্সাইড (CO) গ্রহণের ফলে সৃষ্টি হয়। এধরনের বিষক্রিয়ার লক্ষণের সাথে প্রায় সময়-ই সর্দি-কাশির লক্ষণের মিল পাওয়া যায়। প্রচলিত লক্ষণগুলোর মধ্যে রয়েছে মাথাব্যথা, মাথা ঘোরা, দুর্বলতা, বমি করা, বুকে ব্যথা, এবং বিভ্রম। খুব বেশি মাত্রায় কার্বন মনোক্সাইড গ্রহণের ফলে জ্ঞান হারিয়ে ফেলা, অ্যারিথমিয়া, খিঁচুনি, বা মৃত্যুর পর্যন্ত হতে পারে। ঐতিহাসিকভাবে উল্লেখিত লক্ষণ হিসেবে ‘চেরির মতো লাল’ ত্বক ধরনের অবস্থায় খুব কম-ই দেখা যায়। এই বিষক্রিয়ার দীর্ঘমেয়াদি জটিলতাগুলোর মধ্যে রয়েছে দুর্বলতা বোধ করা, স্মৃতিশক্তি কমে যাওয়া, এবং নড়াচড়ায় সমস্যা হওয়া। যারা ধোঁয়া গ্রহণের স্বীকার হয়েছে তাদের ক্ষেত্রে সায়ানাইড বিষক্রিয়ার সম্ভাবনাও বিবেচনা করা প্রয়োজন।
দুর্ঘটনাবশত, আত্মহত্যার প্রচেষ্টা, বা হত্যা চেষ্টার অংশ হিসেবে ইচ্ছাকৃতভাবে কার্বন মনোক্সাইড বিষক্রিয়া ঘটতে পারে। গ্যাস হিসেবে কার্বন মনোক্সাইড বর্ণ ও গন্ধহীন এবং প্রাথমিকভাবে এই গ্যাস গ্রহণের ফলে কোনো জ্বালাপোড়া অনুভব হয় না। সাধারণত জৈব বস্তুর অসম্পূর্ণ দহনের ফলে এই গ্যাস উৎপন্ন হয়। কার্বন-ভিত্তিক জ্বালানী ব্যবহার করে পরিচালিত হয় এমন মোটরগাড়ি, তাপশক্তি উৎপন্নকারী যন্ত্র, রান্নার চুলা থেকে কার্বন মনোক্সাইড গ্যাস উৎপন্ন হতে পারে। ডাইক্লোরোমিথেনের প্রভাবেও এই গ্যাস উৎপন্ন হতে পারে। সাধারণত রক্তের হিমোগ্লোবিনের সাথে কার্বন মনোক্সাইডের বিক্রিয়ায় কার্বোক্সিহিমোগ্লোবিন উৎপন্ন হয় রক্তকে অক্সিজেন বহনে বাধা প্রদান করার মাধ্যমে শরীরে প্রতিকূলতা সৃষ্টি করে। একই সাথে এই বিষক্রিয়ার ফলে মায়োগ্লোবিন এবং মাইটোকনন্ড্রিয়াল সাইটোক্রোম অক্সিডেজও প্রভাবিত হয়। কার্বন মনোক্সাইড বিষয়ক্রিয়া নির্ণয়ের জন্য রক্তের কার্বোক্সিহিমোগ্লোবিনের পরিমাণ নির্ণয় করা হয়। যদি কার্বোক্সিহিমোগ্লোবিনের পরিমাণ অধূমপায়ীদের ক্ষেত্রে ৩%-এর বেশি ও ধূমপায়ীদের ক্ষেত্রে ১০%-এর বেশি হয় তবে শরীরে কার্বন মনোক্সাইড বিষক্রিয়ার সৃষ্টি হয়েছে বলে ধরা হয়।
ক্যাথেটার

ক্যাথেটার () চিকিৎসায় ব্যবহৃত এক প্রকার সরু টিউব বা পাইপ যা চিকিৎসাকার্যে ব্যবহারযোগ্য উপাদান দ্বারা তৈরি করা হয়। রোগের চিকিৎসা বা শল্যচিকিৎসার প্রয়োজনে শরীরে ক্যাথেটার প্রবেশ করানোর প্রয়োজন পড়ে। ক্যাথেটার তৈরির উপাদান পরিবর্তনের মাধ্যমে বা ক্যাথেটার উৎপাদনের পদ্ধতি সমন্বয়ের মাধ্যমে বিভিন্ন প্রয়োজনে বিভিন্ন ধরনের ক্যাথেটার তৈরি করা সম্ভব। কার্ডিওভাসকুলার, ইউরোলজিকাল, গ্যাস্ট্রোইন্টেস্টাইনাল, নিউরোভাসকুলার, এবং অপথ্যালমিক প্রয়োজনে বিভিন্ন ধরনের ক্যাথেটার উৎপাদন করার প্রয়োজন হয়।
শরীরের গহ্বর, নালী, বা রক্তবাহিকায় ক্যাথেটার প্রবেশ করানো যেতে পারে। কাজের দিক থেকে শরীর থেকে তরল নিষ্কাশন, তরল বা গ্যাস প্রয়োগ করা, শল্যচিকিৎসার প্রয়োজনে কোনো যন্ত্র বা সরঞ্জাম প্রবেশ করানোসহ বিভিন্ন কাজে ক্যাথেটার ব্যবহৃত হয়। কাজের ধরন অনুযায়ী ক্যাথেটারের ধরনও ভিন্ন হয়। ক্যাথেটার প্রবেশ করানো ‘ক্যাথেটারাইজেশন’ (catheterization) হিসেবে পরিচিত। বেশিরভাগ ক্ষেত্রে ক্যাথেটার হয় সরু ও নমনীয় একটি টিউব যা নরম বা সফট ক্যাথেটার হিসেবে পরিচিত। যদিও প্রয়োজন অনুসারে ক্যাথেটারের নমনীয়তা বিভিন্ন মাত্রার হতে পারে। ক্যাথেটার শরীরের ভেতরে সাময়িক বা স্থায়ীভাবে স্থাপনের প্রয়োজন হতে পারে। এ ধরনের ক্যাথেটারকে ‘অন্তঃস্থ ক্যাথেটার’ (indwelling catheter) বলা যেতে পারে।
কেন্দ্রীয় শিরাস্থ ক্যাথেটার

কেন্দ্রীয় শিরাস্থ ক্যাথেটার, কেন্দ্রীয় সংযোগ, কেন্দ্রীয় শিরাস্থ সংযোগ, বা কেন্দ্রীয় শিরাস্থ সংযোগকারী ক্যাথেটার হচ্ছে একপ্রকার ক্যাথেটার যা বড়ো কোনো শিরায় স্থাপন করা হয়। এই ক্যাথেটার শিরার সাথে সংযোগ স্থাপনের একটি উপায়। সংকটাপন্ন রোগীর চিকিৎসায় প্রায় সময়ই কেন্দ্রীয়ভাবে সংযোগ রয়েছে এমন শিরায় বড় ধরনের ক্যাথেটার স্থাপন করার প্রয়োজন হয়। এ ধরনের ক্যাথেটার সচারচর ঘাড়ে (অন্তঃস্থ জুগুলার শিরা), বুকে (অধ্বক্লেভীয় শিরা বা অ্যাক্সিলারি শিরা), বা শ্রোণিদেশে (ফিমোরাল শিরা), বা বাহুর শিরা মধ্যে (যা প্রান্তস্থভাবে সন্নিবেশিত কেন্দ্রীয় ক্যাথেটার বা পিআইসিসি লাইন হিসেবে পরিচিত) স্থাপন করা হয়।
সেসকল ক্ষেত্রে মুখের মাধ্যমে ওষুধ প্রদান করা সম্ভব নয় বা এমন ধরনের ওষুধ যা ছোট প্রান্তস্থ শিরাকে ক্ষতিগ্রস্ত করতে পারেন সেসকল ক্ষেত্রে ওষুধ প্রয়োগের জন্য কেন্দ্রীয় শিরাস্থ ক্যাথেটার ব্যবহৃত হয়। এছাড়া রক্ত পরীক্ষার জন্য, বিশেষ করে কেন্দ্রীয় শিরার অক্সিজেনের পরিপৃক্তি বা স্যাচুরেশন নির্ণয়ে এ ধরনের ক্যথেটার স্থাপনের প্রয়োজন পড়ে। এই ক্যাথেটারের আরও ব্যবহারের মধ্যে রয়েছে জরুরী ভিত্তিতে বেশি পরিমাণে তরল বা রক্ত প্রদানের করা এবং কেন্দ্রীয় শিরাস্থ রক্তচাপ নির্ণয়। কেন্দ্রীয় ক্যাথেটারের দৈর্ঘ্য সাধারণত ১৫–৩০ সেন্টিমিটার পর্যন্ত হয়ে থাকে। এ ধরনের ক্যাথেটার তৈরিতে সিলিকন বা পলিইউরিথেন ব্যবহৃত হয়, এবং শরীরে তরল প্রবেশ করানোর জন্য এক বা একাধিক লুমেন থাকে।
পিলাডি, দৈলেখ

পিলাডি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২৬৪ জন এবং খানার সংখ্যা ছিল ৫৭০ টি।
দ্য বোর্ন আল্টিমেটাম (চলচ্চিত্র)

দ্য বোর্ন আল্টিমেটাম হ'ল ২০০৭ সালের আমেরিকান অ্যাকশন-থ্রিলার চলচ্চিত্র যা পরিচালনা করেছেন পল গ্রিনিগ্রাস এবং নির্মিত হয়েছে রবার্ট লুডলামের ১৯৯০ সালে লিখিত একই নামের উপন্যাস অবলম্বনে। চলচ্চিত্রের চিত্রনাট্যটি লিখেছেন টনি গিলরোয়, স্কট জেড বার্নস এবং জর্জ নলফি। এটি বোর্ন চলচ্চিত্র সিরিজের তৃতীয় চলচ্চিত্র।
কিরিলকে অনুসরণ করার পরে, জেসন বোর্ন ট্রেন স্টেশন থেকে আহত অবস্থায় মস্কো পুলিশকে এড়িয়ে গিয়েছিলেন এবং অপারেশন ট্র্যাডস্টোন-এ প্রথম যোগদানের সময়ের পূর্বের জীবন নিয়ে আরও আলোচনা করেছিলেন।
ছয় সপ্তাহ পরে, সিআইএর উপপরিচালক পামেলা ল্যান্ডি ট্রেডস্টনের প্রয়াত প্রাক্তন প্রধান ওয়ার্ড অ্যাবোটের পরিচালক ইজরা ক্রামারের কাছে অডিওপ্যাডের স্বীকারোক্তি প্রকাশ করেছেন। এদিকে, তুরিনে, দ্য গার্ডিয়ানের সাংবাদিক সাইমন রস বোর্ন এবং অপারেশন ব্ল্যাকব্রিয়ার, ট্র্যাডস্টোনকে সফল করে তোলার বিষয়ে জানার জন্য একজন সংবাদদাতার সাথে সাক্ষাত করেছেন। সিআইএ রসকে লন্ডনে ফিরে আসার সাথে সাথে ট্র্যাক করে, তার সম্পাদকের কাছে একটি সেল ফোন কলের সময় "ব্ল্যাকব্রিয়ার" উল্লেখ করার পরে, ইসেলন সিস্টেম তাকে সয়ংক্রিয়ভাবে শনাক্ত করে। পূর্বের ছবিতে ভারতে তার বান্ধবী মেরি হেলেনা হত্যার ঘটনা ভাই মার্টিন ক্রেটজকে জানাতে প্যারিসে আবার উপস্থিত হন বোর্ন।
এইসময় বোর্ন রসের নিবন্ধগুলি পড়েন এবং লন্ডনের ওয়াটারলু স্টেশনে তাঁর সাথে একটি সাক্ষাৎকারের ব্যবস্থা করেন। বোর্ন বুঝতে পারেন যে সিআইএ রসকে অনুসরণ করেছে এবং কিছুক্ষণের জন্য তাকে ধরা থেকে বাঁচতে সহায়তা করে, কিন্তু যখন তিনি আতঙ্কিত হয়ে এবং বোর্নের নির্দেশনা উপেক্ষা করেন, রসকে ব্ল্যাকব্রিয়ার ঘাতক পাজ তাকে ডেপুটি ডিরেক্টর নোহ ভোসেনের নির্দেশে গুলি করে হত্যা করে। ভোসেনের দল, অনিচ্ছায়ভাবে ল্যান্ডির সহায়তায়, রসের নোটগুলি বিশ্লেষণ করে এবং তার উৎস ট্রেডস্টোন এবং ব্ল্যাকব্রিয়ারের সাথে জড়িত সিআইএ স্টেশন প্রধান নীল ড্যানিয়েল হিসাবে চিহ্নিত করে। বোর্ন মাদ্রিদে ড্যানিয়েলসের অফিসে যাওয়ার চেষ্টা করলেও এটি খালি পান। তিনি ভোসেন এবং ল্যান্ডির প্রেরিত বন্দুকধারীদের অক্ষম করেন। এইসময় প্রাক্তন ট্রেডস্টোন অপারেটিভ নিকি পার্সনস, যিনি বোর্নের সাথে নিজের অতীতকে বর্ণণা করেছেন , সে তাকে বলে যে ড্যানিয়েলস টাঙ্গিয়ারে পালিয়ে এসে আগত সিআইএ ইউনিট থেকে বাঁচতে চেষ্টা করছে।
এভাবেই সিআইএ ও বোর্নের ধাওয়া পাল্টা ধাওয়া চলে এবং শেষ দৃশ্যে দেখা যায় নিকি পারসন অপারেশন ব্ল্যাকব্রিয়ারের তথ্য প্রকাশ, হিরশ ভোসেনকে গ্রেপ্তার, ক্রামারের বিরুদ্ধে ফৌজদারি তদন্ত এবং ডেভিড ওয়েব, এক.কে.এ জেসন বোর্নের স্ট্যাটাস সম্পর্কে একটি সংবাদ প্রচারিত নজর রাখছেন। তিন দিনের নদীতে তল্লাশির পরেও বোর্নের মরদেহ পাওয়া যায়নি যা শুনে নিকি হাসেন এবং বোর্নকে পূর্ব নদীর তীরে সাঁতরাতে দেখা যায়।
ধারাবাহিকটির পূর্বের চলচ্চিত্রগুলোর মতো, স্কোরটি জন পওয়েল রচনা করেছিলেন। "এক্সট্রিম ওয়েস (বোর্নের আলটিমেটাম)" শিরোনামে মবির "এক্সট্রিম ওয়েস" এর একটি নতুন সংস্করণ চলচ্চিত্রের শেষ ক্রেডিটের জন্য রেকর্ড করা হয়েছিল।
চলচ্চিত্রটি ২৫ জুলাই ২০০৭ সালে হলিউডে এবং ৩ আগস্ট ২০০৭ সালে মার্কিন যুক্তরাষ্ট্র জুড়ে মুক্তি পায়।
বক্স অফিসে উদ্বোধনী সপ্তাহান্তে দ্য বোর্ন আলটিমেটাম $৬৯,২৮৩,৬৯০ সহ থিয়েটারে মুক্তির শেষে, ছবিটি মার্কিন যুক্তরাষ্ট্রে মোট ২২৭,৪৭১,০৭০ এবং বিদেশী বাজারে ২১৫,৩৫৩,০৬৮ মার্কিন ডলার আয় করে, যা চলচ্চিত্রটিকে সিরিজের সর্বাধিক উপার্জনকারী চলচ্চিত্র হিসাবে প্রতিষ্ঠিত করে।
নাওলে কটুয়াল

নাওলে কটুয়াল পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ২৯৩৫ জন এবং খানার সংখ্যা ছিল ৫৯১ টি।
নেপা

নেপা পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৩৬২১ জন এবং খানার সংখ্যা ছিল ৭৩৯ টি।
রক্তক্ষরণ

রক্তক্ষরণ বা রক্তহ্রাস হচ্ছে একটি অবস্থা যখন রক্তবাহিকা ক্ষতিগ্রস্ত হওয়ার ফলে রক্ত সংবহন তন্ত্র থেকে বেরিয়ে যেতে থাকে। রক্তক্ষরণ শরীরের অভ্যন্তরে বা বাহ্যিকভাবে হতে পারে। প্রাকৃতিকভাবে যেসকল অঙ্গের মাধ্যমে বাহ্যিক রক্তরক্ষরণ হয়ে থাকে তার মধ্যে আছে মুখ, নাক, কান, মূত্রনালী, যোনি, বা পায়ু। এছাড়াও ত্বকের কোনো অংশ কেটে গেলে বা জখম হলেও বাহ্যিক রক্তক্ষরণ হতে পারে। শরীরের রক্তের পরিমাণ মাত্রাতিরিক্তভাবে কমে যাওয়াকে চিকিৎসাবিজ্ঞানের ভাষায় হাইপোভলেমিয়া এবং অতিরিক্ত রক্ষক্ষরণের ফলে মৃত্যু হলে তাকে এক্সস্যাংগুইনেশন হিসেবে অভিহিত করা হয়। সাধারণত একজন সুস্থ মানুষ শরীরের ১০–১৫% রক্ত হ্রাস হলেও কোনো রকম গুরুতর শারীরিক জটিলতা ছাড়াই কাটিয়ে উঠতে পারে। তুলনামূলকভাবে রক্ত দানের ক্ষেত্রে সাধারণত শরীরের ৮–১০% রক্ত হ্রাস পায়। রক্তক্ষরণ বন্ধ বা হ্রাস করার শারীরিক প্রক্রিয়া হেমোস্ট্যাসিস নামে পরিচিত এবং এটি প্রাথমিক চিকিৎসা ও শল্যচিকিৎসার একটি গুরুত্বপূর্ণ অংশ। রক্তক্ষরণ বন্ধ করতে এবং যুদ্ধের সময় আহতদের ক্ষতস্থান বন্ধ করতে সায়ানোএক্রিলেট আঠা আবিষ্কার করা হয়েছিলো, এবং সর্বপ্রথম ভিয়েতনাম যুদ্ধে তা ব্যবহৃত হয়েছিলো। বর্তমানে ছোটখাট রক্তক্ষরণের চিকিৎসায় ত্বকের উপরে রক্তক্ষরণ বন্ধ করার প্রয়োজনে এ ধরনের আঠার চিকিৎসীয় সংস্করণ ব্যবহার করা হয়।
রক্তক্ষরণ নিরাময়ে প্রাথমিকভাবে আমারা কিছু পদক্ষেপ নিতে পারি, তা নিন্মে আলোচনা করা হল:
বিশ্ব স্বাস্থ্য সংস্থা রক্তক্ষরণের তীব্রতা নির্ণয়ে একটি আদর্শ গ্রেডিং স্কেল প্রণয়ন করেছে।
শৈশবকালীন অতিস্থূলতা

শৈশবকালীন অতিস্থূলতা হচ্ছে একটি শৈশবকালীন স্বাস্থ্যগত অবস্থা যেখানে শরীরের অতিরিক্ত মেদ শিশু-কিশোরের স্বাস্থ্য ও ভালো থাকার উপর নেতিবাচক প্রভাব ফেলে। যেহেতু সরাসরি মেদের পরিমাণ নির্ণয় করা কষ্টসাধ্য, তাই অতিস্থুলতা নির্ণয়ে প্রায় সময়ই বিএমআই ব্যবহৃত হয়। শিশুদের অতিস্থুলতার ব্যাপকতা বৃদ্ধি পাওয়ায় ও এর প্রচুর নেতিবাচক স্বাস্থ্যগত প্রভাবের কারণে শৈশবকালীন অতিস্থুলতা জনস্বাস্থ্যের জন্য অন্যতম উদ্বেগের বিষয়। এ সংক্রান্ত আলোচনায় সচারচর ‘অতিস্থুলতা’ পরিভাষার বদলে ‘ওজন বেশি’ শব্দগুচ্ছের চল বেশি। বিশেষ করে প্রকাশ্য আলোচনায় অপমানসূচক অবস্থা এড়াতে এর ভূমিকা আছে। শিশুর লৈঙ্গিক বৈশিষ্টের সাথে অতিস্থুলতার ব্যাপকতার তারতম্য দেখা যায়।
অতিস্থুল শিশুদের মধ্যে প্রথম যে সমস্যাটি দেখা যায় তার মধ্যে অন্যতম হচ্ছে আবেগঘটিত ও মানসিক। অতিস্থুল শিশুরা প্রায় সময়ই তাদের সহপাঠীসহ আশেপাশের মানুষের দ্বারা উৎপীড়ন বা বুলিংয়ের স্বীকার হয়। অনেক ক্ষেত্রে এ ধরনের শিশুরা তাদের পরিবারের সদস্যদের দ্বারাও নিগৃহীত ও বঞ্চিত হয়ে থাকে। বাঁধাধরা বৃদ্ধির কারণে এ ধরনের শিশুরা অনেক সময় কম আত্মশ্রদ্ধা এবং বিষণ্ণতা নিয়ে বড় হতে থাকে।
শৈশবকালী অতিস্থুলতা জীবনের হুমকিস্বরূপ বিভিন্ন ধরনের জটিলতার কারণ হতে পারে যার মধ্যে রয়েছে ডায়াবেটিস, উচ্চ রক্তচাপ, হৃদরোগ, ঘুমের সমস্যা, ক্যান্সার, এবং অন্যান্য রোগ-ব্যাধি। অতিস্থুলতার কারণে ঝুঁকি বৃদ্ধি পায় এমন আরও কিছু রোগের মধ্যে বৃক্কের বিভিন্ন রোগ, অকাল বয়ঃসন্ধি বা রজঃচক্রের শুরু, খাবার গ্রহণে অনীহা, ত্বকের সংক্রমণ, হাঁপানি ও অন্যান্য শ্বসীয় সমস্যা।
মহামারি

মহামারি হচ্ছে স্বল্প সময়ের ব্যবধানে কোনো নির্দিষ্ট জনসংখ্যার বড় অংশের মধ্যে কোনো রোগের বিস্তার হওয়া। উদাহরণস্বরূপ বলা যায়, মেনিনগোকক্কাল ব্যাকটেরিয়ার সংক্রমণের ক্ষেত্রে আক্রমণের হার ১ লক্ষে ১৫ জনের বেশির হলে এবং এই হার দুই সপ্তাহব্যাপী বহাল থাকলে তা মহামারি হিসেবে বিবেচিত হয়।
মহামারি কোনো নির্দিষ্ট স্থানের মধ্যে সীমাবদ্ধ থাকতে পারে। তবে যদি এর বিস্তার অন্যান্য দেশ বা মহাদেশে বিস্তৃত হয় ও উল্লেখযোগ্য সংখ্যক মানুষকে আক্রান্ত করে তবে তাকে বৈশ্বিক মহামারি বলা যেতে পারে। কোনো রোগের বিস্তারকে মহামারি হিসেবে ঘোষণা করার জন্য কোনো ঘটনার ভূমিরেখার হার সম্পর্কে ভালো বোধগ্যমতা থাকা প্রয়োজন। উদাহরণস্বরূপ, ইনফ্লুয়েঞ্জা রোগের বিস্তারকে মহামারি হিসেবে ঘোষণা করতে হলে ভূমিরেখার উপরে ঘটনার পরিমাণ নির্দিষ্ট মাত্রার বেশি হতে হয়। ক্ষেত্র বিশেষে কোনো বিরল রোগের অল্প কিছু সংক্রমণকে মহামারি হিসেবে ঘোষণা করা হতে পারে, যদিও সর্দি-কাশির মতো কোনো প্রচলিত রোগের ক্ষেত্রে আক্রান্তের পরিমাণ বেশি হলেও তা মহামারি হিসেবে গণ্য হয় না। আক্রান্ত ব্যক্তির স্বাস্থ্যহানি এবং জীবনহানির পাশাপাশি মহামারি বড়ো মাপের অর্থনৈতিক ক্ষয়ক্ষতির কারণ হতে পারে।
দন্তক্ষয়

দন্তক্ষয় হচ্ছে ব্যাকটেরিয়ার কারণে সৃষ্টি অ্যাসিডের মাধ্যমে দাঁতের ক্ষয়। ইংরেজিতে এটা ডেন্টাল ক্যারিস বা ক্যাভিটিস নামে পরিচিত। দন্তক্ষয় হলুদ থেকে কালো বিভিন্ন বর্ণের হতে পারে। দাঁতের ব্যথা বা খেতে সমস্যা হওয়া এর অন্যতম লক্ষণগুলোর অন্তর্ভুক্ত। দন্তক্ষয়ের ফলে সৃষ্ট জটিলতাগুলোর মধ্যে রয়েছে দাঁতের আশেপাশের টিস্যুতে প্রদাহ হওয়ায়, দাঁত হারানো, এবং সংক্রমণ বা মাংসপিণ্ড তৈরি হওয়া।
ব্যাকটেরিয়ার মাধ্যমে সৃষ্ট অ্যাসিড (মূলত ল্যাকটিক অ্যাসিড) দাঁতের কঠিন অংশগুলো (অ্যানামেল, ডেন্টিন ও সিমেন্টাম) বিগলিত করার ফল দন্তক্ষয় হয়। দাঁতে লেগে থাকা খাদ্যকণা বা চিনি যখন ব্যাকটেরিয়া শক্তি উৎপাদনের উদ্দেশ্যে রাসায়নিকভাবে ভেঙে ফেলে তখন এই অ্যাসিড উৎপন্ন হয়। খাদ্যে থাকা মনোস্যাকারাইড হচ্ছে এই ব্যাকটেরিয়ার প্রাথমিক শক্তির উৎস আর এজন্য যেসকল খাবারে মনোস্যাকারাইড (গ্লুকোজ জাতীয় খাবার) বেশি তা দন্তক্ষয়ের ঝুঁকি বাড়ায়। যদি খনিজের ভাঙ্গনের পরিমাণ, লালা বা এ জাতীয় উপাদানের মাধ্যমে দাঁতের উপরের এই খনিজ আবরণ তৈরির পরিমাণের চেয়ে বেশি হয় তখন দন্তক্ষয় শুরু হয়। এজন্য যেসকল রোগ বা ওষুধের প্রভাবে লালা তৈরির পরিমাণ হ্রাস পায় সেগুলো দন্তক্ষয়ের ঝুঁকি বাড়ার জন্য দায়ী। লালা তৈরি হ্রাস করে এমন রোগগুলোর মধ্যে আছে ডায়াবেটিস ও শোগ্রেন সিনড্রোম। তাছাড়া এন্টিহিস্টামিন ও বিষন্নতারোধী ওষুধগুলোও লালার উৎপাদন হ্রাসে ভূমিকা রাখে। রোগ ও ওষুধ ছাড়া দারিদ্রতা, দাঁত না মাজা বা দাঁতের যত্ন না নেওয়া, এবং মাড়ির পেছনে সরে যাওয়ার মাধ্যমে দাঁতের গোড়া প্রকাশিত হওয়াও দন্তক্ষয়ের ঝুঁকি বৃদ্ধিতে ভূমিকা রাখে।
দন্তক্ষয় প্রতিরোধের জন্য নিয়মিত সকালের নাস্তার পর ও রাতে ঘুমাতে যাওয়ার আগে দাঁত পরিষ্কার করা, চিনিযুক্ত খাবার কম গ্রহণ করা, কিছু পরিমাণ ফ্লোরাইড গ্রহণ করা প্রয়োজন। দন্তক্ষয় রোধে প্রতিদিন দুই বার দাঁত মাজা ও দিনে একবার ফ্লস করার পরামর্শ প্রদান করা হয়। পানি, লবণ, বা টুথপেস্ট থেকে ফ্লোরাইড পাওয়া যেতে পারে। মায়ের দন্তক্ষয়ের চিকিৎসা প্রদানের মাধ্যমে সন্তানের দন্তক্ষয়ের ঝুঁকি কমানো সম্ভব, কারণ এর ফলে মা থেকে সন্তানের মধ্যে সুনির্দিষ্ট ব্যাকটেরিয়ার ছড়িয়ে যাওয়া পরিমাণ হ্রাস করা সম্ভব। নিয়মিত পরীক্ষার মাধ্যমে দন্তক্ষয় আগে থেকে নির্ণয় করা সম্ভব। ক্ষয়ের তীব্রতার উপর ভিত্তি করে আক্রান্ত দাঁতকে রক্ষা করতে বিভিন্ন রকমের চিকিৎসা প্রদান করা যেতে পারে বা দাঁত ফেলে দেওয়ারও প্রয়োজন পড়তে পারে। এখন পর্যন্ত দাঁতে কোনো অংশ বড়ো পরিমাণে পুনরায় বৃদ্ধি করার প্রক্রিয়া নেই। উন্নয়নশীল দেশগুলোতে দন্তক্ষয়ের চিকিৎসা পাওয়ার ক্ষেত্রে সীমাবদ্ধতা রয়েছে। দন্তক্ষয়ের ফলে সৃষ্ট ব্যাথা রোধে প্যারাসিটামল বা ইবুপ্রোফেন গ্রহণ করা যেতে পারে।